OpenLLM-France/wikimedia huggingface dataset:
# First-person shooter

First-person shooter (FPS) a zo un doare c'hoarioù video diazezet war ar c'hentañ sell; ar c'hoarier a c'hoari hag a wel ar bed dre daoulagad an dudenn. An FPS a zo un doare c'hoari oberiant lakaet e vez war-raok an ober e-serr ar preder.
An doare c'hoari video first-person shooter a vez lakaet da gregiñ gant ar c'hoari Maze War, savet e 1973, pe Spasim e 1974.
* Skeudenn eus ar c'hoair Red Orchestra
* Skeudenn eus ar c'hoari Freedom un adsevel d'ar c'hoari diazez Doom e stumm Poellad frank
* Skeudenn eus ar c'hoari Stalker: Call of Pripyat
* Skeudenn eus ar c'hoari Killing Floor
# Firth of Tay

Ar Firth of Tay, Linne Tatha e gouezeleg, zo ur firth pe un aber, e Bro-Skos, etre Fife, Perth and Kinross, kêr Dundee hag Angus, hag ennañ e tegouezh ar stêr Tay.
Un enezenn a bouez zo: Mugdrum Island.

## Pontoù

Daou bont zo warnañ: an Tay Road Bridge hag an Tay Rail Bridge.

## Antarktika

Ur Firth of Tay all zo en Antarktika.

## Kêrioù ha kêriadennoù an arvor

* Balmerino
* Broughty Ferry
* Dundee
* Invergowrie
* Monifieth
* Newburgh
* Newport-on-Tay
* Tayport

## Lec'hioù all a bouez

* Balmerino Abbey
* Broughty Castle Museum
* Mugdrum Island
* Tay Rail Bridge
* Tay Road Bridge
* Tentsmuir Forest
# Firth of Forth

Firth of Forth e saozneg, Linne Foirthe e gouezeleg Skos da lavarout eo firth (aber) ar stêr Forth (e saozneg) zo un aber e reter Bro-Skos, e Mor an Hanternoz etre Fìobha en hanternoz, ha West Lothian, kêr Dinedin, hag East Lothian er c'hreisteiz.

## Douaroniezh

Ur fjord eo ar Firth of Forth, stummet gant skorneg ar stêr Forth da vare an diwezhañ skornadeg e Breizh-Veur. Sevel a ra ar mor betek Stirling, met peurvuiañ e lavarer e krog an aber adalek Kincardine Bridge, a zro dreist deroù.
Kêrioù ha labouradegoù zo a-hed an aber : labouradeg eoul-maen Grangemouth, porzh kenwerzh Leith, chanterioù da sevel tourioù tennañ eoul-maen e Methil, distruj-listri kozh en Inverkeithing, sevel-listri e Rosyth, hag ijinerezhioù all e kornad Forth Bridgehead, Burntisland, Kirkcaldy, Bo'ness ha Leven.

## Inizi Firth of Forth

| Bass Rock Craigleith Cramond Island | Eyebroughy Fidra Inchcolm | Inchgarvie Inchkeith Inchmickery gant Cow and Calf | The Lamb Isle of May |

## Kêrioù ha kêriadennoù war lez ar stêr

| En hanternoz | En hanternoz | Er c'hreisteiz | Er c'hreisteiz |
| Aberdour, Anstruther Buckhaven Burntisland Cellardyke Crail Culross Dalgety Bay Dysart Earlsferry East Wemyss Elie Inverkeithing | Kincardine Kinghorn, Kirkcaldy Leven Lower Largo Methil North Queensferry Pittenweem Rosyth St Monans Aberlady Athelstaneford Blackness | Bo'ness Cockenzie Cramond Dirleton Dunbar Dunglass Dinedin Fisherrow Grangemouth Granton, Gullane | Inveresk Leith Longniddry Musselburgh North Berwick Port Edgar Portobello Port Seton Prestonpans South Queensferry Whitekirk |

## Tachennoù all a bouez

| Aberlady Bay Archerfield Links Barns Ness Lighthouse, Belhaven Berwick Law Blackness Castle Cockenzie Power Station Dalmeny House Dirleton Castle Fa'side Castle | Gullane Bents Hopetoun House Hopetoun Monument John Muir Country Park John Muir Way Longniddry Bents Musselburgh Racecourse North Berwick Golf Club Prestongrange Industrial Heritage Museum Preston Tower | Ravenscraig Castle Scottish Fisheries Museum Scottish Seabird Centre Seton Sands St. Filan's Cave St. Monans Windmill Tantallon Castle Torness Nuclear Power Station Waterston House Yellowcraigs |

## Liammoù diavaez

* Isle of May bird observatory
* Forthfast experimental hovercraft service, 16-28 July 2007
* Inchcolm Virtual Tour Take a virtual tour around some of the Inchcolm's military defences
# Eiheralarre

Eiheralarre (Sent Miquèu en okitaneg; Saint-Michel e galleg hag ent-ofisiel) zo ur gumun vihan eus kanton Donibane Garazi, e proviñs Nafarroa Beherea (pe Benafarroa), en Iparralde, en Euskal Herria, en hanternoz d'ar Pireneoù ha stok ouzh an harz etre an div stad spagnol ha gall.

## Kumunioù amezek

En Iparralde:
* Zaro en hanternoz
* Aintzila ha Ezterenzubi er sav-heol
* Uharte Garazi hag Arnegi er c'huzh-heol
Er c'hreisteiz emañ Nafarroa Garaia

## Liammoù diavaez

a vo kavet e Wikimedia Commons.
# Eil Alkibiades

An Eil Alkibiades pe Diwar ar bedenn zo un diviz eus Platon. Komz a ra Sokrates hag Alkibiades eus talvoudegezh ar pedennnoù.

## Liamm diavaez

* Second Alcibiades, troet gant Benjamin Jowett
# Eil Divizion SS Das Reich

An Eil Divizion Hobregonet (Panzerdivision) "Das Reich" a voe un divizion eus ar vegenn e Waffen-SS an Alamagn Nazi e-pad an Eil Brezel-bed, savet diwar ar rejimant SS-Verfügungstruppe. An divizion a gemeras perzh en aloubadeg bro-C'hall ha meur a emgann war talbenn ar Reter, evel Emgann Prokhorovka a-enep ar 5vet Arme Hobregonet eus ar Ward rusian en Emgann Kursk. E fin ar brezel e voe kaset d'ar c'hornôg da stourm e Normandi hag en Emgann Bulge, hag echuiñ en Hungaria hag en Aostria. Lazhadegoù Oradour-sur-Glane ha Tulle a voe kaset da benn gant lod eus o ofiserien.

## Istor

E miz Eost 1939 e voe lakaet al Leibstandarte SS Adolf Hitler (LSSAH) hag an SS-Verfügungstruppe (SS-VT) dindan renerezh an Oberkommando des Heeres gant Adolf Hitler. Himmler a vroudas pennoù an NSDAP e vefe aotret an SS-VT da stourm dindan gourc'hemenn e urzhier o-unan, tra ma veze klasket gant an OKW kas an SS-VT da get penn-kil-ha-troad. Ne felle ket da Hitler asantiñ ouzh raktres Himmler nag hini an OKW, neuze e reas un trede dibab. Urzhiet e oa bet gantañ e c'hallfe an SS-VT stummiñ e zivizionoù e-unan, a-raok bout dindan gourc'hemenn an arme.

## Aozadur

Framm ar rannarme e 1943:
* Burev jeneral
* Eil Batailho-Diaraoger Hobregonet SS
* Eil Rejimant Hobregonet SS
* Trede Rejimant Panzergrenadier SS "Deutschland"
* Pevarvet Rejimant Panzergrenadier SS "Der Fuhrer"
* Eil Batailhon erlec'hiañ Hobregonet SS
* Eil Batailhon-Ijinouriezh Hobregonet SS
* Eil Regiment-Artilherezh Hobregonet SS
* Eil Batailhon-Tank Hobregonet SS
* Eil Batailhon Enep-Nij Hobregonet SS
* Eil Batailhon Hobregonet Banner-rocket SS
* Eil Batailhon-Sinial Hobregonet SS
* Eil strollad pourvezadur Hobregonet SS

## Andonioù

* ↑ SS-Division Reich (motorisiert), Waffen-SS, 22.06.1941. niehorster.org. Kavet : 2019-01-22.
* ↑ German Order of Battle, Panzer, Panzer Grenadier, and Waffen SS Division in WWII. 68 p.
# Eil Emgann Konkerel

En Eil Emgann Konkerel a c'hoarvezas d'an 27 a viz Mezheven 992 e Konkerel, tost da Wenvenez-Penfaou, en em gannas arme ar c'hont Foulk III a Anjev, skoazellet gant Naonediz, ha hini Konan Kentañ a Vreizh harpet gant goprsoudarded norman ha kont Bleaz.
Trec'h e voe Foulk III, ha gantañ a-hervez, e voe lazhet Konan Kentañ.
# Eil Brezel Dizalc'hiezh Italia

Eil Brezel Dizalc'hiezh Italia a c'hoarvezas e 1859, etre Rouantelezh Sardigna hag Impalaeriezh Aostria.

## Istor
### A-raok ar brezel

Camillo Benso, kont Cavour, a oa bet anvet da Gentañ Ministr rouantelezh Sardigna e 1852. klask a reas kaout harp digant Bro-C'hall ha Bro-Saoz evit kaout pouez brasoc'h e-touez stadoù kreñv Europa troet war-zu ar vodernelezh. Setu perak, en 1855, e kasas ur rannarmead bersaglieri da Grimea da vrezeliñ skoaz-ouzh-skoaz gant Bro-C'hall hag ar Rouantelezh-Unanet hag an Impalaeriezh otoman, ha goude-se e c'hallas mont ouzh taol an diplomated da varc'hata da vare feur-emglev Pariz e 1856 ha skoulmañ darempred gant an impalaer gall Napoleon III.
Setu penaos en em gavas, en Gouhere 1858, e Plombières, Cavour hag an Impalaer da sinañ un emglev kuzh (emglev Plombières) ma ouestle Bro-C'hall dont da harpañ rouantelezh Sardigna ma vije taget gant Aostria. En eskemm, priz an emglev-harpañ-se, ma vije staget, ouzh Piemonte, Lombardia, Veneto, douaroù stag ouzh Venezia war aod Mor Adria, ha kêr Bologna, e vije roet Savoia ha kontelezh Nisa da Vro-C'hall.
E deroù 1859 e stagas gouarnamant Piemonte da hegaziñ Impalaeriezh Aostria. Distroet e oa Giuseppe Mazzini ha Giuseppe Garibaldi da Italia, ha roet e voe kefridi d'ar jeneral Garibaldi da sevel un arme, anvet Cacciatori delle Alpi (chaseourien an Alpoù), ma veze degemeret harluidi eus rouantelezh Lombardia-Veneto a oa dindan impalaeriezh Aostria.

## Pennadoù kar

* Kentañ Brezel Dizalc'hiezh Italia
* Trede Brezel Dizalc'hiezh Italia
# Eil Kroaziadeg

An eil kroaziadeg (1147–1150) a oa ar groaziadeg a heulias an hini kentañ, aet eus Europa. An eil kroaziadeg a oa bet loc'het da-heul diskar Kontelezh Edessa e 1144 dindan tagadennoù an Durked. Ar gontelezh a oa bet savet e-pad ar c'hentañ kroaziadeg (1096–1099) gant ar roue Baldwin Iañ eus Jerusalem e 1098. Daoust ma oa ar stad latin kentañ savet, e voe ivez an hini gentañ o kouezhañ koulskoude.
An eil kroaziadeg a voe galvet gant ar pab Ujan III hag e oa ar c'hentañ kroaziadeg renet gant ar rouaned europat, da lâret eo Loeiz VII a vro-C'hall ha Konrad III Alamagn, gant harp meur a zenjentil en Europa a-bezh. Pep arme he devoa kerzhet distrollet o-unan. War-lerc'h treuziñ an tiriad bizantat en Anatolia e oa bet trec'het an div arme gant an Durked Seljuk. Hervez ar vammenn bennañ skrivet gant Odo Deuil ha mammennoù eus kristenien sirian e voe klasket tarvañ ar groaziadeg gant an impalaer Bizantion Manuel Iañ Komnenos, en Anatolia pergen, e-lec'h ma klaskas lakaat an Durked d'argadiñ anezho. Loeiz ha Konrad a zegouezhas e Jeruzalem ha kemer a rejont perzh en argad e Damask e 1148. Ar groaziadeg d'ar Reter a voe c'hwitet gant ar groazidi, hag un trec'h da vat e voe evit ar Vuzulmaned. Sur a-walc'h ez eus bet ul levezon vras gant an darvoud-se war ziskar Jeruzalem ha lakaat a reas krogiñ an Trede Kroaziadeg e fin an XII$^{vet}$ kantved.
An trec'h nemetañ en eil kroazadeg zo bet graet gant 13 000 kroaziad (Flamank, Frizian, Norman, Saoz, Skosad, hag Alaman) e 1147. Kemer a rejont Lisbon digant ar vorianed en ur veajiñ etre Bro-Saoz hag an Douar Santel o harpañ an arme portugalat.
# Elorrio

Elorrio zo ur gumun eus Bizkaia en Euskal Herria.

## Gerdarzh

Savet eo an anv diwar elorri, spern-gwenn.

## Poblañs

7000 a dud zo enni.
# Elouan

Elouan a zo anv ur manac'h iwerzhonat er VI$^{vet}$ kantved pe VII$^{vet}$ kantved, lidet d'an 28 a viz Eost.

## Stummoù all

* Breizh: Elouen, anvioù-berr: Louan ha Louen.

## Lec'hioù

* Chapel Sant-Elouan e Sant-Wenn.

## Levrlennadur

* Goueler ar Sent, Tepot Gwilhmod, Imbourc'h, 1994
* Tous les prénoms bretons, Alain Stéphan, Jean-Paul Gisserot, 1996
# Els Banys i Palaldà

Els Banys i Palaldà :
| Els Banys ||
| Anv katalanek | Els Banys i Palaldà |
| Anv gallek (ofisiel) | Amélie-les-Bains-Palalda |
| Melestradurezh ||
| Stad | Frañs |
| Rannvro | Okitania |
| Departamant | Pireneoù-ar-Reter |
| Arondisamant | Ceret |
| Kanton | Le Canigou |
| Kod kumun | 66003 |
| Kod post | 66110 |
| Maer Amzer gefridi | Marie Costa 2020-2026 |
| Etrekumuniezh | Haut Vallespir |
| Lec'hienn web | http://www.amelie-les-bains.com |
| Poblañsouriezh ||
| Poblañs | 3 581 ann. (2020) |
| Stankter | 122 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 176 m — brasañ 1424 m |
| Gorread | 29,43 km² |
| kemmañ |
Els Banys i Palaldà (Amélie-les-Bains-Palalda e galleg) zo ur gumun eus Katalonia an Norzh, e komark Vallespir. E departamant Pireneoù-ar-Reter emañ.

## Ar vaered

| Anv | Mare |
| François Mefler | 1941-1944 |
| Gaudérique Parent | 1944-1945 |
| Georges Bosch | 1945-1950 |
| Jean Trescases | 1950-1951 |
| Gustave Pouzens | 1951-1952 |
| Paul Alduy | 1952-1959 |
| Jean Aspar | 1959-1959 |
| Jacqueline Alduy | 1959-2001 |
| Alexandre Reynal | 2001 -2020 |
| Marie Costa | 2020 - |

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ MairesGenWeb
# Elsa Artadi

Elsa Artadi i Vila (bet ganet d'an 19 a viz Eost 1976 e Barcelona) a zo ur gelennerez Skol-Veur, un ekonomourez hag ur bolitikourez katalan. Studiet he doa e Skol-Veur Harvard a-raok kelenn en Italia hag e Sina. Dilennet e oa bet da gannadez e Parlamant Katalonia e 2017 ha mouezh-aotreet he strollad politikel (Junts per Catalunya) eo. Tost eo da Carles Puigdemont, ha kinniget e oa bet hec'h anv evit mont da Brezidantez ar Generalitat e plas Puigdemont a-raok ma voe dibabet Quim Torra.
# Elsbeth Stagel

Elisabeth pe Elsbeth Stagel, bet ganet war-dro 1300 hag aet da Anaon war-dro 1360 e Töss a oa ul leanez suis dominikan ha priolez kouent Töss (e Winterthur hiriv).
Ganet oa bet en ur familh nobl eus Zürich.
Keneilez e oa da Heinrich Seuse hag eskemmet he deus gantañ ur bern lizhiri. Gwelet a rae Seuse anezhi evel e "verc'h speredel".
Ne ouie ket Seuse e vire Elsbeth Stagel e lizhiri hag e lakae dre skrid ar pezh a lavare dezhi n'eo ket a-zivout teologiezh hepken met diwar-benn doareoù kalet d'ober pinijenn. Reiñ a reas dezhañ he skridoù pa zeuas da c'houzout e oa anezho ha kregiñ a reas Seuse da zeviñ anezho en ur virout ul lod nemetken.
Ne ouzer ket hag-eñ he deus hi skrivet al levr bet embannet a-zivout buhez 39 leanez eus kouent Töss met chom a ra he buhez ur skouer eus ar gevrinegezh penedour e-touez leaned ha leanezed ar grennamzer.
* Digoradur orin al levr
* Ur sell war digoradur al levr
* Anvioù al leanezed taolennet el levr
# Elrond

Elrond zo un dudenn eus Douar-ar-C'hreiz, an hollved savet gant J. R. R. Tolkien.
E gerent Eärendil hag Elwing a oa hanter-elfed rak kement a vibien-den hag a elfed o devoa evel hendadoù. Dougen a ra-eñ ar walenn Vilya, Gwalenn an Aer, ha mestr Rivendell eo, e-lec'h ma vevas e-pad milvedoù en eil hag en drivet Oadvezh. Harpañ a ra an harozed e-barzh An Hobbit, kement hag e-barzh Aotrou ar gwalennoù hag er Silmarillion.
# Elsa Dorlin

Elsa Dorlin, bet ganet e 1974, zo ur brederourez c'hall. Labourat a ra war an epistemologiezh venelour, istor ar reizh, ar revelezh ha politikerezh ar venelouriezh.

## Buhez

E 2004 e kinnigas Elsa Dorlin he zezenn war ar brederouriezh anvet « Au chevet de la Nation : sexe, race et médecine : XVIIvet-XVIIIvet kantvedoù » e skol-veur Pariz-Sorbonne.
Etre 2005 ha 2011 ez eo bet mestrez-prezegennerez en istor ar brederouriezh, istor ar skiantoù en UFR prederouriezh Pariz-Sorbonne.

## Liammoù diavaez

* (fr) Fichenn @ BnF
# Else Alfelt

Else Alfelt (1910, Kopenhagen - 1974), a oa ul livourez danat hag a gemeras perzh el luskad Cobra er bloavezhioù 1940.
# Elsa Corre

Elsa Corre, ganet d'ar 15 a viz Eost 1987 e Douarnenez, a zo ur ganerez vrezhonek, sonerez ha saverez pozioù.

## Liammoù diavaez

a vo kavet e Wikimedia Commons.
* Lec’hienn ofisiel Barba Loutig
* Elsa Corre e discogs.com
# Elisabetta Farnese

Elisabetta Farnese en italianeg, Isabel de Farnesio e spagnoleg (Parma, 25 a viz Here 1692 – Aranjuez, 11 a viz Gouere 1766), a oa ur briñsez italian eus dugelezh Parma, deuet da vout rouanez Spagn dre zimeziñ da Felipe V, roue Spagn.
Merc'h e oa da Odoardo II Farnese (1666-1693) ha da Dorothea Sophie von der Pfalz.

## He bugale

Seizh bugel he doe gant Felipe V :
* Carlos Spagn (1716 – 1788), roue Spagn hag an Div Sikilia ;
* Francisco Spagn (1717) ;
* Mariana Victoria Spagn (1718 – 1781), rouanez Portugal, dimezet da José Iañ Portugal ;
* Felipe Spagn (1720 – 1765), dug Parma ;
* Maria Tereza Spagn (1726-1746), dimezet da Louis Ferdinand Bro-C'hall, daofin Bro-C'hall, mab da Loeiz XV) ;
* Luis Antonio Spagn (1727–1785), arc'heskob Toledo ha kardinal etre 1735 ha 1754 ; divelegiñ a reas ;
* María Antonia Spagn (1729 – 1785), dimezet da Vittorio Amedeo III (1726-1796).
# Elisabetta Gonzaga (1471-1526)

Elisabetta Gonzaga ( Mantova, 1471-1526 Ferrara) a oa ur briñsez italian eus deroù ar XVIvet kantved.
Merc'h e oa da Federico Iañ Gonzaga, markiz Mantova, ha da Marc'harid Bavaria. C'hoar e oa da Francesco II Gonzaga.

## He buhez
### Eured

E C'hwevrer 1488 e timezas da Guidobaldo Iañ da Montefeltro, dug Urbino. Bugel ebet n'o doe.
Mont a eure Elisabetta da-heul Lucrezia Borgia da Ferrara rak o paouez dimeziñ e oa merc'h ar pab da Alfonso Iañ d'Este. Mignonez e oa Elisabetta da Isabella d'Este, pried d'he breur Francesco II Gonzaga.

### Tec'het eus Urbino

D'an 21 a viz Mezheven 1502 e voe kemeret Urbino gant Cesare Borgia ma rankas an dug Guidobaldo tec'hel kuit. Elisabetta a oa e Mantova d'ar poent, hag eno e chomas ken na eas ar Borgia da vrezeliñ da lec'h all. E 1503 avat e oa distro da Urbino .
E 1508 e varvas he fried diganti hogen chom a reas da vevañ e lez Urbino, evel Dugez mamm. He nizez Eleonora Gonzaga a oa dimezet d'an dug nevez, Francesco Maria Iañ della Rovere, a gare e voereb, hag a oa bet advabet ganti hag he fried, Guidobaldo da Montefeltro.
E mezheven 1516e rankas kuitaat Urbino, skarzhet gant ar pab Leon X a felle dezhañ reiñ an dugelezh d'e niz Lorenzo II de' Medici. Neuze ez eas Elisabetta Gonzaga gant he nizez, an Dugez Eleonora Gonzaga hag he c'hoar-gaer, ar gontez Emilia Pia da Montefeltro, da glask repu da Ferrara.

## Levrlennadur

* Sarah Bradford, Lucrezia Borgia, Milano, Mondadori, 2005. ISBN 978-88-04-51245-5
* M.L. Mariotti Masi Elisabetta Gonzaga duchessa di Urbino Mursia, Milano ISBN 9788842519775
# Elisabeth von der Pfalz (1618-1680)

Elisabeth von der Pfalz (1618-1680) a oa merc'h d'an dilenner Friedrich V von der Pfalz ha d'e bried Elizabeth Stuart. Mont a reas da leanez hag abadez Herford e voe e Westfalen.
# Elisabeth von Württemberg

Elisabeth von Württemberg a c'hall bezañ :
* Elisabeth von Württemberg (1412–1476), Kontez Werdenberg-Sargans
* Elisabeth von Württemberg (1548–1592), Kontez Henneberg-Schleusingen ha dugez Pfalz-Veldenz-Lauterecken
* Elisabeth von Württemberg (1767–1790), Arc'hdugez Aostria
* Elisabeth Alexandrine von Württemberg (1802–1864), Markgravez Baden
# Elisabetta

| Elisabetta Sirani, Emboltred | Elisabetta Canalis |
Elisabetta zo un anv-badez italianek.

## Tud

* Elisabetta Sirani (1638–1665), livourez
* Elisabetta Pilotti Schiavonetti (~1685–1742), c'hoariganerez
* Elisabetta Farnese (1692–1766), rouanez Spagn
* Elisabetta Canalis (*1978), aktourez

## Pennadoù kar

* Elesbed
# Elisabeth von Sachsen (1830-1912)

Elisabeth von Sachsen (1830-1912) pe Maria Elisabeth Maximiliana Ludovika Amalie Franziska Sophia Leopoldine Anna Baptista Xaveria Nepomucena von Sachsen, pe Elisabetta di Sassonia en italianeg, ganet e 1830 e Dresden, ha marvet e 1912 e Stresa, a oa ur briñsez eus rouantelezh Sachsen. Merc'h e oa da Johann Iañ von Sachsen (1801-1873), Roue Sachsen, ha da Amalie Auguste Bavaria, eus rouantelezh Bavaria (1801-1877).

## Dimeziñ ha bugale

Div wech e timezas:
* E 1850, e Dresden, da Ferdinando Savoia, Dug Genoa, (1822-1855), ha daou vugel o doe :
** ur verc'h, Margherita Maria Teresa Giovanna (1851-1926), a voe Rouanez Italia
** ur mab, Tommaso Alberto Vittorio (1854-1931).

### Addimeziñ

Mervel a reas he fried e 1855 e Torino ; 25 bloaz e oa an intañvez.
* E miz Here 1856 ec'h addimezas da Nicola Giuseppe Efisio, Markiz Rapallo. N'o doe bugel ebet. Un eured kuzh e voe, a-raok ma voe echu ar bloavezh kañvoù ordinal. Fuloriñ a reas he breur-kaer roue, ken e harluas anezhi ha difenn outi gwelout he bugale. Ur pennadig goude e pardonas dezhi.
E 1882 en em lazhas he fried. Hervez ar vrud e oa ur fallzimeziñ.

## He marv

Mervel a reas e 1912 e Stresa.
# Elisabeth von der Pfalz

Elisabeth von der Pfalz zo anv meur a briñsez eus Pfalz, en Alamagn.

## XIV$^{vet}$ kantved

* Elisabeth von der Pfalz (1381–1409), merc'h d'ar Priñs-Dilenner Ruprecht III von der Pfalz

## XV$^{vet}$ kantved

* Elisabeth von Pfalz-Zweibrücken (1469–1500), merc'h d'an dug Ludwig I. von Pfalz-Zweibrücken
* Elisabeth von der Pfalz (1483–1522), merc'h d'ar Priñs-Dilenner Philipp von der Pfalz

## XVI$^{vet}$ kantved

* Elisabeth von Pfalz-Simmern (1520–1564), merc'h d'an dug Johann II von Pfalz-Simmern
* Elisabeth von der Pfalz (1540–1594), merc'h d'ar Priñs-Dilenner Friedrich III von der Pfalz
* Anna Elisabeth von der Pfalz (1549–1609), merc'h d'ar Priñs-Dilenner Friedrich III von der Pfalz
* Elisabeth von Pfalz-Zweibrücken (1555–1625), merc'h d'an dug Wolfgang von Pfalz-Zweibrücken
* Maria Elisabeth von Pfalz-Zweibrücken (1561–1629), merc'h d'an dug Wolfgang von Pfalz-Zweibrücken
* Johanna Elisabeth von Pfalz-Veldenz (1573–1601), merc'h d'an dug Georg Johann I von Pfalz-Veldenz

## XVII$^{vet}$ kantved

* Elizabeth Stuart (1596-1662), Rouanez Bohemia.
* Liselotte von der Pfalz, lesanvet La Palatine.
* Hedwig Elisabeth, Pfalzgräfin bei Rhein zu Neuburg (1673-1722), , poltredet gant Adriaen van der Werff.
* Maria Elisabeth von Pfalz-Zweibrücken (1581–1637), merc'h d'an dug Johann Iañ von Pfalz-Zweibrücken
* Elizabeth Stuart (1596-1662), c'hoar da Charlez Iañ, roue Bro-Saoz, dimezet d'ar Priñs-Dilenner Friedrich V von der Pfalz, rouanez Bohemia;
* Elisabeth Charlotte von der Pfalz (1597–1660), merc'h d'ar Priñs-Dilenner Friedrich IV von der Pfalz
* Elisabeth Louise Juliana von Pfalz-Zweibrücken-Veldenz (1613–1667), merc'h d'an dug Johann II von Pfalz-Zweibrücken-Veldenz
* Katharina Elisabeth Charlotte von Pfalz-Zweibrücken-Veldenz (1615–1651), merc'h d'an dug Johann II von Pfalz-Zweibrücken-Veldenz
* Elisabeth von der Pfalz (1618-1680), merc'h d'ar Priñs-Dilenner Friedrich V von der Pfalz ha da Elizabeth Stuart (1596-1662), abadez Herford;
* Elisabeth von Pfalz-Zweibrücken (1642–1677), merc'h d'an dug Friedrich von Pfalz-Zweibrücken
* Elisabeth Charlotte von der Pfalz (1652-1722), merc'h d'ar Priñs-Dilenner Karl Iañ von der Pfalz
* Hedwig Elisabeth Amelia von der Pfalz (1673-1722), c'hoar d'ar Priñs-Dilenner Philipp Wilhelm von der Pfalz.

## XVIII$^{vet}$ kantved

* Elisabeth Auguste von Pfalz-Sulzbach (1721–1794), merc'h d'an dug Erbprinz Joseph Karl von Pfalz-Sulzbach

## Pennadoù kar

* Elisabeth
* Pfalz
# Elisabetta Canalis

Elisabetta Canalis ganet d'an 12 a viz Gwengolo 1978 zo un aktourez, animatourez skinwel ha diskouezerez-giz italian.

## Liammoù diavaez

* Elisabetta Canalis war IMDb
# Elisabetta Gonzaga

Elisabetta Gonzaga zo anv meur a vaouez eus an Tiegezh Gonzaga.
* Elisabetta Gonzaga (?-1432), merc'h da Ludovico II Gonzaga, pried da Carlo Iañ Malatesta, aotrou Rimini
* Elisabetta Gonzaga (1471-1526), merc'h da Federico Iañ Gonzaga ha pried Guidobaldo Iañ da Montefeltro, Dug Urbino, a voe poltredet gant Raffaello Sanzio.

## Pennadoù kar

* Elisabetta
* Gonzaga
# Elisabeth von Württemberg (1767–1790)

Elisabeth von Württemberg (1767–1790), a oa ur briñsez alaman Württemberg, hag a voe Arc'hdugez Aostria hag Impalaerez Santel dre he dimeziñ d'an Arc'hdug Franz Aostria.

## He buhez

Ganet e oa e Treptow an der Rega. Merc'h e oa da Friedrich II, dug Württemberg ha d'e bried Dorothea von Brandenburg-Schwedt.
He c'hoar Sophie Dorothee von Württemberg a oa dimezet d'an tsarevitch Paol Iañ Rusia ha mamm e oa d'ur ribitailh bugale. An impalaer Joseph II, a felle dezhañ skoulmañ un emglev gant Rusia enep Prusia. Evit se eo e klaskas aozañ darempredoù klouaroc'h etre an div gurunenn dre zimeziñ ur c'hoar d'an tsarevna d'e niz, an arc'hdug Franz, a oa e bennhêr, hag a oa a da vout impalaer war e lerc'h.
Dimeziñ a reas en 1788. Heuliañ a reas kentelioù kan Salieri.

## He marv ha goude

Mervel a reas e 1790, pa ne oa ket 23 bloaz c'hoazh, o c'henel he bugel kentañ. Daou zevezh goude e varvas an impalaer. Evit he merc'hig Louise Élisabeth, a varvas un toullad mizioù goude.
Neuze e voe dilennet he zad-kaer, hag a oa dug-meur Toskana bete neuze, da impalaer, evel Leopold II. Tostik kenkent, d'ar 15 aviz Eost, dre abegoù politikel, e voe addimezet an arc'hdug intañv d'ur geniterv, Marie-Thérèse de Bourbon-Naples (1772 – 1807), hag a oa merc'h da Ferdinando IV, roue Naplez, ha merc'h-vihan da Marie-Thérèse d'Autriche ha Marie-Caroline d'Autriche. Hag un toull mat a vugale o doe.
# Idyia

Idyia (henc'hresianeg : Ιδυία / Iduía) eo anv an nereidenn a oa eil gwreg Aietes, roue Kolc'his, ha mamm Absyrtos a voe lazhet gant e hanterc'hoar Medeia.